Az EGT-Vegyesbizottság 26/2003 határozata

(2003. március 14.)

az EGT-megállapodás I. mellékletének (Állat- és növény-egészségügyi kérdések) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló, az Európai Gazdasági Térségről szóló megállapodás kiigazításáról szóló jegyzőkönyvvel módosított megállapodásra (a továbbiakban: a Megállapodás), és különösen annak 98. cikkére,

mivel:

(1) A Megállapodás I. mellékletét a 2002. december 6-i 157/2002 EGT-vegyesbizottsági határozat [1] módosította.

(2) A klasszikus sertéspestis elleni védekezésre irányuló közösségi intézkedésekről szóló, 2001. október 23-i 2001/89/EK tanácsi irányelvet [2], amelynek helyesbített szövegváltozatát a HL L 168., 2002.6.27., 59. o. tartalmazza, be kell építeni a Megállapodásba.

(3) A klasszikus sertéspestis megállapítására szolgáló diagnosztikai eljárásokat, mintavételi módszereket és a laboratóriumi vizsgálati eredmények értékelési szempontjait megállapító diagnosztikai kézikönyv jóváhagyásáról szóló, 2002. február 1-jei 2002/106/EK bizottsági határozatot [3] be kell építeni a Megállapodásba.

(4) A Saar-vidéken a vaddisznók klasszikus sertéspestisének felszámolására és Rajna-vidék-Pfalzban és a Saar-vidéken a klasszikus sertéspestis elleni sürgősségi vakcinázására Németország által előterjesztett terv jóváhagyásáról szóló, 2002. február 22-i 2002/161/EK bizottsági határozatot [4] be kell építeni a Megállapodásba.

(5) A Luxemburg egyes területein a vaddisznók klasszikus sertéspestisének felszámolására Luxemburg által előterjesztett terv jóváhagyásáról szóló, 2002. február 28-i 2002/181/EK bizottsági határozatot [5] be kell építeni a Megállapodásba.

(6) Az Alsó-Ausztriában a vaddisznók klasszikus sertéspestisének felszámolására Ausztria által előterjesztett módosított terv jóváhagyásáról szóló, 2002. február 28-i 2002/182/EK bizottsági határozatot [6] be kell építeni a Megállapodásba.

(7) A Vogézek északi területein a vaddisznók klasszikus sertéspestisének felszámolására Franciaország által előterjesztett terv jóváhagyásáról szóló, 2002. június 28-i 2002/526/EK bizottsági határozatot [7] be kell építeni a Megállapodásba.

(8) Az Észak-Rajna-Vesztfáliában a vaddisznók klasszikus sertéspestisének felszámolására és sürgősségi vakcinázására Németország által előterjesztett terv jóváhagyásáról szóló, 2002. június 28-i 2002/531/EK bizottsági határozatot [8] be kell építeni a Megállapodásba.

(9) A 2001/89/EK irányelv hatályon kívül helyezi a 80/217/EGK tanácsi irányelvet [9], amely be van építve a Megállapodásba, és amelyet ezért el kell hagyni a Megállapodásból.

(10) A 2002/182/EK határozat hatályon kívül helyezi a 2001/140/EK határozatot [10], amely be van építve a Megállapodásba, és amelyet ezért el kell hagyni a Megállapodásból.

(11) Ez a határozat nem alkalmazandó Izlandra és Liechtensteinre,

A KÖVETKEZŐKÉPPEN HATÁROZOTT:

1. cikk

A Megállapodás I. mellékletének I. fejezete az e határozat mellékletében meghatározottak szerint módosul.

2. cikk

A 2001/89/EK irányelv, amelynek helyesbített szövegváltozatát a HL L 168., 2002.6.27., 59. o. tartalmazza, valamint a 2002/106/EK, a 2002/161/EK, a 2002/181/EK, a 2002/182/EK, a 2002/526/EK és a 2002/531/EK határozat norvég nyelvű szövegei, amelyeket az Európai Unió Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2003. március 15-én lép hatályba, amennyiben a Megállapodás 103. cikkének (1) bekezdése szerint előírt összes értesítést eljuttatták az EGT-Vegyesbizottsághoz [11].

4. cikk

Ezt a határozatot az Európai Unió Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2003. március 14-én.

az EGT-Vegyesbizottság részéről

az elnök

P. Westerlund

[1] HL L 38., 2003.2.13., 3. o.

[2] HL L 316., 2001.12.1., 5. o.

[3] HL L 39., 2002.2.9., 71. o.

[4] HL L 53., 2002.2.23., 43. o.

[5] HL L 61., 2002.3.2., 54. o.

[6] HL L 61., 2002.3.2., 55. o.

[7] HL L 170., 2002.6.29., 85. o.

[8] HL L 172., 2002.7.2., 63. o.

[9] HL L 47., 1980.2.21., 11. o.

[10] HL L 50., 2001.2.21., 22. o.

[11] Alkotmányos követelmények nem merültek fel.

--------------------------------------------------

A 26/2003 EGT-VEGYESBIZOTTSÁGI HATÁROZAT MELLÉKLETE

A Megállapodás I. mellékletének I. fejezete az alábbiakban meghatározottak szerint módosul:

1. A 3.1. részben a 3. pont (80/217/EGK tanácsi irányelv) szövege helyébe a következő szöveg lép:

"32001 L 0089: A Tanács 2001. október 23-i 2001/89/EK irányelve a klasszikus sertéspestis elleni védekezésre irányuló közösségi intézkedésekről (HL L 316., 2001.12.1., 5. o.), amelynek helyesbített szövegváltozatát a HL L 168., 2002.6.27., 59. o. tartalmazza.

Az irányelv rendelkezéseit e megállapodás alkalmazásában a következő kiigazításokkal kell alkalmazni:

a III. melléklet 1. pontja a következő szöveggel egészül ki:

"Norvégia

Veterinærinstituttet, P.O. Box 8156, 0033 Oslo, Norsko.""

2. A 3.2. rész a 22. pontot (2001/783/EK bizottsági határozat) követően a következő ponttal egészül ki:

"23. 32002 D 0106: A Bizottság 2002. február 1-jei 2002/106/EK határozata a klasszikus sertéspestis megállapítására szolgáló diagnosztikai eljárásokat, mintavételi módszereket és a laboratóriumi vizsgálati eredmények értékelési szempontjait megállapító diagnosztikai kézikönyv jóváhagyásáról (HL L 39., 2002.2.9., 71. o.)."

.

3. A 3.2. részben a "JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK" címsor utáni 2. pont (94/141/EK bizottsági határozat) és 13. pont (2001/140/EK bizottsági határozat) szövegét el kell hagyni.

4. A 3.2. rész a "JOGI AKTUSOK, AMELYEKET AZ EFTA-ÁLLAMOK ÉS AZ EFTA FELÜGYELETI HATÓSÁG MEGFELELŐEN FIGYELEMBE VESZNEK" címsor utáni 14. pontot (2001/872/EK bizottsági határozat) követően a következő pontokkal egészül ki:

"15. 32002 D 0161: A Bizottság 2002. február 22-i 2002/161/EK határozata a Saar-vidéken a vaddisznók klasszikus sertéspestisének felszámolására és Rajna-vidék-Pfalzban és a Saar-vidéken a klasszikus sertéspestis elleni sürgősségi vakcinázására Németország által előterjesztett terv jóváhagyásáról (HL L 53., 2002.2.23., 43. o.), az alábbi módosítással:

- 32002 D 0531: A Bizottság 2002. június 28-i 2002/531/EK határozata (HL L 172., 2002.7.2., 63. o.).

16. 32002 D 0181: A Bizottság 2002. február 28-i 2002/181/EK határozata a Luxemburg egyes területein a vaddisznók klasszikus sertéspestisének felszámolására Luxemburg által előterjesztett terv jóváhagyásáról (HL L 61., 2002.3.2., 54. o.).

17. 32002 D 0182: A Bizottság 2002. február 28-i 2002/182/EK határozata az Alsó-Ausztriában a vaddisznók klasszikus sertéspestisének felszámolására Ausztria által előterjesztett terv jóváhagyásáról (HL L 61., 2002.3.2., 55. o.).

18. 32002 D 0526: A Bizottság 2002. június 28-i 2002/526/EK határozata a Vogézek északi területein a vaddisznók klasszikus sertéspestisének felszámolására Franciaország által előterjesztett terv jóváhagyásáról (HL L 170., 2002.6.29., 85. o.)."

--------------------------------------------------